b'\n_START_ARTICLE_\nYamaha YZF-R125\n_START_PARAGRAPH_\nYamaha YZF-R125, tai Yamaha R125 on Yamahan kevytmoottoripy\xc3\xb6r\xc3\xa4, jonka valmistus aloitettiin p\xc3\xa4\xc3\xa4osin vuonna 2008. Py\xc3\xb6r\xc3\xa4 on varustettu kevytmoottoripy\xc3\xb6r\xc3\xa4markkinoiden tehokkaimmaksi nelitahtikoneeksi luonnehditulla, Motori Minarellin valmistamalla nestej\xc3\xa4\xc3\xa4hdytteisell\xc3\xa4, neliventtiilisell\xc3\xa4 SOHC-moottorilla, jolle valmistaja lupaa suurimman sallitun (11 kW) huipputehon._NEWLINE_Samaa moottoria k\xc3\xa4ytt\xc3\xa4v\xc3\xa4t mm. Yamahan supermoto- ja enduropiikit (WR125 ja WR125X) sek\xc3\xa4 Rieju Marathon 125 ja HM Moton nelitahtiset satapiikit._NEWLINE_Py\xc3\xb6r\xc3\xa4n huippunopeus vakiona on noin 130 km/h._NEWLINE_Py\xc3\xb6r\xc3\xa4n massa on noin 140 kilogrammaa. _NEWLINE_Py\xc3\xb6r\xc3\xa4n suositushinta oli vuonna 2008 4\xc2\xa0990 euroa, vuonna 2009 5\xc2\xa0090 euroa ja vuonna 2010 4\xc2\xa0690 euroa.\n_START_SECTION_\nHistoria\n_START_PARAGRAPH_\nYamaha on tehnyt jo pitk\xc3\xa4n aikaa YZF- ja YZF-R-sarjaan kuuluvia 600- ja 1\xc2\xa0000-kuutioisia py\xc3\xb6ri\xc3\xa4._NEWLINE_Py\xc3\xb6r\xc3\xa4n edelt\xc3\xa4j\xc3\xa4 on Yamaha TZR 125, joka aikanaan hallitsi piikkimarkkinoita._NEWLINE_R125 on Honda CBR 125R:n haastaja nelitahtisten supersportmallisten kevytmoottoripy\xc3\xb6rien luokan markkinoilla.'